CELEX: 62010CN0560
Language: fi
Date: 2010-11-26 00:00:00
Title: Asia C-560/10 P: Valitus, jonka Evropaïki Dynamiki — Proigmena Systimata Tilepikoinonion Pliroforikis kai Tilematikis AE on tehnyt 26.11.2010 unionin yleisen tuomioistuimen (viides jaosto) asiassa T-300/07, Evropaïki Dynamiki — Proigmena Systimata Tilepikoinonion Pliroforikis kai Tilematikis AE v. Euroopan komissio, 9.9.2010 antamasta tuomiosta

5.3.2011   
            
            
               FI
            
            
               Euroopan unionin virallinen lehti
            
            
               C 72/3
            
         Valitus, jonka Evropaïki Dynamiki — Proigmena Systimata Tilepikoinonion Pliroforikis kai Tilematikis AE on tehnyt 26.11.2010 unionin yleisen tuomioistuimen (viides jaosto) asiassa T-300/07, Evropaïki Dynamiki — Proigmena Systimata Tilepikoinonion Pliroforikis kai Tilematikis AE v. Euroopan komissio, 9.9.2010 antamasta tuomiosta
   (Asia C-560/10 P)
   2011/C 72/04
   Oikeudenkäyntikieli: englanti
   
      Asianosaiset
   
   
      Valittaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (edustajat: asianajaja N. Korogiannakis ja asianajaja M. Dermitzakis)
   
      Muu osapuoli: Euroopan komissio
   
      Vaatimukset
   
   
               —
            
            
               Yleisen tuomioistuimen tuomio on kumottava
            
         
               —
            
            
               komission päätös (DG ENTR), jolla hylättiin valittajan tekemä tarjous Sinun Eurooppasi -portaalin hallinta ja ylläpito -nimistä hanketta koskevassa avoimessa tarjouskilpailussa ENTR/05/078 — SINUN EUROOPPASI erä 1 (toimitustyö ja käännökset) (EUVL 2006/S 143-153057) ja jolla tarjouskilpailu ratkaistiin toisen tarjouksentekijän hyväksi, on kumottava
            
         
               —
            
            
               asia on palautettava unionin yleiseen tuomioistuimeen, jotta se tarkastelee jäljellä olevia seikkoja molempien erien osalta, mukaan lukien vahingonkorvausvaatimuksen, jota unionin yleinen tuomioistuin ei vielä ole tarkastellut
            
         
               —
            
            
               komissio on velvoitettava korvaamaan valittajan oikeudenkäyntikulut sekä muut kulut, alkuperäisen oikeudenkäynnin yhteydessä aiheutuneet kulut mukaan lukien, myös siinä tapauksessa, että kysymyksessä oleva valitus hylätään, sekä kysymyksessä olevan valituksen yhteydessä aiheutuneet vastaavat kulut siinä tapauksessa, että valitus hyväksytään.
            
         
      Oikeudelliset perusteet ja pääasialliset perustelut
   
   Valittaja esittää, että unionin yleinen tuomioistuin teki oikeudellisen virheen ja tulkitsi väärin varainhoitoasetuksen (1) 100 artiklan 2 kohtaa ja soveltamissääntöjen 149 artiklaa, kun se katsoi, että komissio jätti perustellusti ilmoittamatta valittajalle, mitkä tarjouskilpailun voittajaan liittyvät ansiot olivat, koska valittajan tarjous ei ylittänyt 70 prosentin kynnystä. Lisäksi valittaja väittää, ettei tuomiota ole perusteltu riittävällä tavalla, koska unionin yleinen tuomioistuin ei tarkastellut perusteellisesti ja erikseen kanneperustetta, joka koski avoimuuden ja yhdenvertaisen kohtelun periaatteen loukkaamista.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EUVL L 248, s. 1).